Zoridae

Se systematisk inndeling

Zoridae er en gruppe (familie) av edderkopper som tilhører undergruppen Entelegynae i gruppen Araneomorphae.

Utseende 
Små til middelsstore (de nordeuropeiske artene 3-6,5 mm), forholdsvis kraftige edderkopper. De kan minne om små, lyse ulveedderkopper (Lycosidae), men øynenes plassering er ulik. På farge er de gjerne lyst gulbrunlige med mørkere streker. De har åtte øyne som er ordnet i to rektangler, et mindre, fremre og et større, bakre som delvis overlapper det fremre. Beina er nokså kraftige, gjerne med ganske lange, mørke børster.

Levevis 
Zoridae er dagaktive jegere som ikke lager fangstnett. De holder gjerne til på skogbunnen mellom løvstrø, eller i lavvokst vegetasjon. Hunnene spinner en flat, hvit eggsekk av edderkoppsilke, legger eggene sine i den og stiller seg over den for å vokte den til eggene klekkes. Familien har et særskilt, fjærende ganglag, men de kan også løpe svært raskt om de må.

Utbredelse 
Familien forekommer i alle verdensdeler, men med flest arter i tropene.

Systematisk inndeling / europeiske arter 

Mange av slektene ble tidligere regnet til familie Ctenidae. Artene i denne gruppen gjelder for å være vanskelige å bestemme, imidlertid er det små problemer med de nordiske artene.

Denne oversikten har med europeiske arter.

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Overfamilie Lycosoidea
 Familie Zoridae
 Slekten Argoctenus L. Koch, 1878 — New Zealand, Australia
 Slekten  Elassoctenus Simon, 1909 — Australia
 Slekten  Hestimodema Simon, 1909 — Australia
 Slekten  Hoedillus Simon, 1898 — Guatemala
 Slekten  Israzorides Levy, 2003 — Israel
 Slekten  Odo Keyserling, 1887 — Mellom- og Sør-Amerika, Australia
 Slekten  Odomasta Simon, 1909 — Tasmania
 Slekten  Simonus Ritsema, 1881 — Australia
 Slekten  Thasyraea L. Koch, 1878 — Australia
 Slekten  Voraptus Simon, 1898 — Afrika
 Slekten  Xenoctenus Mello-Leitão, 1938 — Argentina
 Slekten  Zora C. L. Koch, 1847 — den palearktiske sone. I Europa:
 Zora alpina Kulczynski, 1915 — Sveits, Italia
 kragekatteedderkopp Zora armillata Simon, 1878 — Europa, Russland, finnes sør i Norge
 Zora distincta Kulczynski, 1915 — Øst-Europa
 Zora manicata Simon, 1878 — Europa, Ukraina, Israel
 bredbåndkatteedderkopp Zora nemoralis (Blackwall, 1861) — den palearktiske sone, finnes i Norge
 Zora palmgreni Holm, 1945 — Sverige, finnes sør i Norge
 Zora parallela Simon, 1878 — Europa, Russland
 Zora pardalis Simon, 1878 — Europa til Kasakhstan
 Zora prespaensis Drensky, 1929 — Makedonia
 spraglekatteedderkopp Zora silvestris Kulczynski, 1897 — Europa til Sentral-Asia, finnes lengst sør i Norge
 lys katteedderkopp Zora spinimana (Sundevall, 1833) — den palearktiske sone, vanligste arten i Norge
 Slekten  Zoroides Berland, 1924 — Australia

Referanser

Litteratur 
 Platnick, Norman I. 2009. The world spider catalog, version 9.5. American Museum of Natural History.
 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
 Sandhall, Åke & Almquist, Sven. Spindlar och deras släktingar: naturguide i färg om spindeldjurens utseende, utveckling, levnadssätt och beteende. Interpublishing AB, 1980. ISBN 91-534-0580-3

Eksterne lenker 
 
 Glenn Halvor Morka: Edderkoppkroken. Nettside om norske edderkopper, med mange bilder

 
Edderkoppdyr formelt beskrevet i 1893